smcproject/ml-wiki-sentences huggingface dataset:
മലാക്കിയുടെ പുസ്തകത്തിലെ ഈ സമാപനഭാഗം ആ പുസ്തകത്തിന്റെയെന്നതു പോലെ മുഴുവൻ പ്രവചനസംഹിതയുടെ തന്നെയും അന്തിമസന്ദേശമായി കണക്കാക്കപ്പെടുന്നു.
൧ എല്ലാം പാഠങ്ങളിലും മൊത്തം വാക്യങ്ങളുടെ സംഖ്യ ഒരു പോലെയാണ്.
മസോറട്ടിക് പാഠത്തിലെ മൂന്നാം അദ്ധ്യായം 24 വാക്യങ്ങൾ ഉള്ളപ്പോൾ സെപ്ത്വജിന്റിലും അതിനെ പിന്തുടരുന്ന ക്രിസ്തീയ പതിപ്പുകളിലും ഈ അദ്ധ്യായത്തിൽ 18 വാക്യങ്ങളും മാത്രമേയുള്ളു.
അവശേഷിക്കുന്ന ആറു വാക്യങ്ങൾ നാലാമദ്ധ്യായത്തിലാണ്.
അവലംബം ↑ Introduction, Malachi, Good News Bible with Deuterocanonicals 1 2 3 മലാക്കിയുടെ പുസ്തകം, ഓക്സ്ഫോർഡ് ബൈബിൾ സഹായി(പുറങ്ങൾ 484-85) 1 2 മലാക്കിയുടെ പുസ്തകം , യഹൂദവിജ്ഞാനകോശം ↑ Jack Miles, "Christ: a Crisis in the Life of God" (പുറങ്ങൾ 299-300)
മലാക്കാ സിറ്റി
മലാക്കാ സിറ്റി , ( Malay: Bandaraya Melaka, Jawi : بندر ملاک ‎ , ചൈനീസ് : 马六甲市 ; പിൻയിൻ : Mǎliùjiǎ shì , Tamil : மலாக்கா மாநகரம்) മലേഷ്യൻ സംസ്ഥാനമായ മലാക്കയുടെ തലസ്ഥാന നഗരമാണ്.
2010 ലെ കണക്കു പ്രകാരം ഈ നഗരത്തിലെ ജനസംഖ്യ 484,885 ആയിരുന്നു.
മലക്ക കടലിടുക്കിലെ ഏറ്റവും പഴയ മലേഷ്യൻ നഗരമായ ഇത് മലാക്കാ സുൽത്താനേറ്റിൻറെ കാലഘട്ടത്തിൽ ഒരു വിജയകരമായ ഇറക്കുമതി, കയറ്റുമതി, ശേഖരണ, വിതരണങ്ങൾക്കുള്ള തുറമുഖമായി പ്രവർത്തിച്ചിരുന്നു.
ശ്രീവിജയ , മജാപാഹിത് സാമ്രാജ്യത്തോട് ചേർക്കപ്പെട്ടപ്പോൾ അവിടെനിന്നു രക്ഷപെട്ട് മലയൻ ഉപദ്വീപിലെത്തിയ ഒരു സുമാത്രൻ രാജകുമാരനായിരുന്ന പരമേശ്വര ആയിരുന്നു ഇന്നത്തെ നഗരം സ്ഥാപിച്ചത്.
മലാക്കാ സുൽത്താനത്തിൻറെ സ്ഥാപനത്തിനുശേഷം പശ്ചിമേഷ്യൻ പ്രദേശങ്ങൾ, തെക്കൻ ഏഷ്യ, കിഴക്കൻ ഏഷ്യ എന്നിവിടങ്ങളിലെ വ്യാപാരികളുടേയും ഏഷ്യയിലേയ്ക്കുള്ള വ്യാപാര പാതയെ നിയന്ത്രിക്കുവാൻ ആഗ്രഹിച്ചിരുന്ന പോർട്ടുഗീസുകാരുടേയും ശ്രദ്ധ ഇവിടേയ്ക്ക് ആകർഷിക്കപ്പെട്ടു.
മലാക്ക പോർച്ചുഗൽ കീഴടക്കിയതിനുശേഷം അവരിൽനിന്നു നിയന്ത്രണം ഏറ്റെടുക്കാൻ ആക്കെ , ജോഹാർ സുൽത്താനേറ്റുകൾ ശ്രമിച്ചതിൻറെ ഫലമായി ഈ നഗരം ഒരു സംഘട്ടനത്തിൻറെ മേഖലയായി മാറി.
ഈ പ്രദേശങ്ങൾ തമ്മിൽ അനവധി യുദ്ധങ്ങൾ നടന്നതിനുശേഷം ആക്കെയുടെ ഈ പ്രദേശത്തെ സ്വാധീനം നഷ്ടപ്പെടുകയും എന്നാൽ ജാവയിലും മലുകു ദ്വീപുകളിലും തങ്ങളുടെ ആധിപത്യ സ്ഥാപിക്കാനെത്തിയ ഡച്ചുകാരുമായി ജൊഹാർ സഹകരിച്ച് സുമാത്രയിലെ ആക്കെയിൽ തങ്ങൾക്കു നേരത്തേ നഷ്ടപ്പെട്ടിരുന്ന സ്വാധീനം തിരിച്ചുപിടിക്കുന്നതിലും വ്യാപിപ്പിക്കുന്നതിലും ജൊഹാർ വിജയിക്കുകയും ചെയ്തു.
എന്നാൽ മലയന്മാരുടെയും ബുഗീസിന്റെയുമിടയിൽ ഉടലെടുത്ത രാജകീയ രാജകീയ ആഭ്യന്തര കലഹങ്ങൾ കാരണമായി ജോഹർ-റിയൂ സാമ്രാജ്യം , സുൽത്താനേറ്റ് ഓഫ് ജോഹർ എന്നും റിയൂ-ലിൻഗ്ഗാ എന്നിങ്ങനെ രണ്ടു സുൽത്താനേറ്റുകളായി വിഭിജിക്കപ്പെട്ടു.
മലയൻ ഉപദ്വീപിൽ സ്വാധീനം സ്ഥാപിക്കാനുള്ള ബ്രിട്ടീഷുകാരുടെ ആഗമനത്തോടെ ഈ വിഭജനം പൂർണ്ണമായി.
ഈ മേഖലയിലെ ബ്രിട്ടീഷ് സാന്നിദ്ധ്യം ഡച്ചുകാരിൽ അസ്വാരസ്യവും ഭീഷണിയും സൃഷ്ടിക്കുകയും അവർ താമസംവിനാ സുമാത്രായുടെ ബാക്കിയുള്ള ഭാഗങ്ങളോടൊപ്പം റിയൂ-ലിൻഗ്ഗ സുൽത്താനേറ്റിനെയും കീഴടക്കുകയും ചെയ്തു.
എന്നാൽ 1824-ലെ ആംഗ്ലോ-ഡച്ച് ഉടമ്പടിയിൽ ഒപ്പുവച്ചതിനെ തുടർന്ന് ജോഹർ ബ്രിട്ടീഷ്‍ സ്വാധീനത്തിനു കീഴിൽ വന്നു.
മലയൻ പെനിൻസുലയിൽ തങ്ങളുടെ സ്വാധീനം വ്യാപിപ്പിക്കുന്നതിൽ ബ്രിട്ടീഷുകാർ വിജയിച്ചപ്പോൾ, നഗരം താമസിയാതെ ബ്രിട്ടീഷ് സാമ്രാജ്യത്തിൻറെ ഭാഗമായ സ്ട്രെയിറ്റ്സ് സെറ്റിൽമെന്റുകളുടെ (തെക്കുകിഴക്കൻ ഏഷ്യയിലെ ബ്രിട്ടീഷ് പ്രദേശങ്ങളുടെ ഒരു ഗണം) കീഴിലുള്ള വികസന മേഖലയിലെ ഒരു ഭാഗമായി മാറി.
എന്നിരുന്നാലും ജപ്പാൻ രണ്ടാം ലോകമഹായുദ്ധകാലത്ത് ഈ മേഖലയിലെത്തുകയും 1942 മുതൽ 1945 വരെ ഈ പ്രദേശം പിടിച്ചടക്കുകയും ചെയ്തപ്പോൾ മൊട്ടിട്ടുവന്ന വികസനവും പുരോഗതിയും തൽക്കാലത്തേയ്ക്ക് അസ്തമിച്ചു.
ജപ്പാൻ അധിനിവേശകാലത്ത് പല നഗരവാസികളും ഇവിടെനിന്നും നിർബന്ധിതമായ ബർമ്മയിലേയ്ക്കു (ഇന്നത്തെ മ്യാൻമർ) കൊണ്ടുപോകപ്പെടുകയും ബർമയിലെ ഡെത്ത് റെയിൽവേയുടെ നിർമ്മാണത്തിൽ പങ്കാളികളാകുവാൻ നിർബന്ധിതരാകുകയും ചെയ്തു.
യുദ്ധത്തിനു ശേഷം ഈ നഗരം ബ്രിട്ടീഷുകാർക്ക് തിരികെ ലഭിക്കുകയും മലാക്കയുടെ തലസ്ഥാനമായി തുടരുകയും ചെയ്തു.
1963 ൽ മലേഷ്യ യുടെ രൂപവത്കരണം വരെ ഇതു തലസ്ഥാനമെന്ന പദവിയിൽ തുടരുകയും 2008-ൽ പെനാങ്കിലെ ജോർജ്ജ് ടൗണിനോടൊപ്പം അതിന്റെ നീണ്ട ചരിത്രത്തെ ആസ്പദമാക്കി യുനെസ്കോ വേൾഡ് ഹെറിറ്റേജ് സൈറ്റിൽ ഇടം പിടിക്കുകയും ചെയ്തു.
വിനോദസഞ്ചാരത്തിന്റെ അടിസ്ഥാനത്തിലാണ് മലാക്ക നഗരത്തിന്റെ സമ്പദ്വ്യവസ്ഥ നിലനിൽക്കുന്നത്.
മലക്കാ സംസ്ഥാനത്തിന്റെ സാമ്പത്തിക കേന്ദ്രമെന്ന നിലയിൽ നിരവധി അന്താരാഷ്ട്ര കോൺഫറൻസ്, വ്യാപാര മേളകൾ എന്നിവ ഇവിടെ സംഘടിപ്പിക്കപ്പെടാറുണ്ട്.
2013 ൽ ചൈന നിർദ്ദേശിച്ച മാരിടൈം സിൽക്ക് റോഡിലാണ് ഇതിന്റെ സ്ഥാനം.
മലാക്ക നഗരത്തിലെ ടൂറിസ്റ്റ് അകർഷണങ്ങളിൽ ‘ എ ഫമോസ ’ (മലാക്കയിലെ ഒരു പോർച്ചുഗീസ് കോട്ട), ജോങ്കർ വാക്ക് (ഒരു ചൈനാടൌണ് തെരുവ്), ലിറ്റിൽ ഇന്ത്യ , പോർച്ചുഗീസ് കുടിയേറ്റ കേന്ദ്രം, സ്റ്റാഡ്തൂയിസ് (1650 ൽ മലാക്കാ നഗരത്തിന്റെ ഹൃദയഭാഗത്തായി ഡച്ചുകാർ നിർമ്മിച്ച് ഒരു ചരിത്ര സ്മാരകം), മാരിടൈം മ്യൂസിയം , ക്രിസ്ത്യൻ പള്ളി, മലാക്കാ സുൽത്താനേറ്റ് പാലസ് മ്യൂസിയം , ടാമിങ് സാരി ടവർ എന്നിവ ഉൾപ്പെടുന്നു.
ഐതിഹ്യമനുസരിച്ച് പരമേശ്വര എന്നു പേരുള്ള ഒരു സുമാത്രൻ രാജകുമാരന്റെ ആഗമനത്തോടെയാണ് ഈ പ്രദേശത്തിനു മലാക്ക എന്നു പേരു നൽകപ്പെട്ടത്.
അദ്ദേഹം മലാക്ക (നെല്ലി മരം) എന്നു പേരുള്ള ഒരു മരത്തിനു കീഴിൽ വിശ്രമിക്കവേ തന്റെ സൈനികരുടെ വേട്ടനായ്ക്കൾ ഒരു ചെറിയ കൂരമാനിനെ വേട്ടയാടുന്നതു ദർശിക്കാനിടയായി.
മാൻ വേട്ടപ്പട്ടികളെ വെല്ലുവിളിച്ചുകൊണ്ട് അവയെ തൊഴിച്ച് നദിയിലേയ്ക്കു തുരത്തുകയും ചെയ്തു.
സന്തോഷഭരിതമായ ഈ കാഴ്ച് ദർശിച്ച് പരമേശ്വര താൻ വിശ്രമിക്കാനിരുന്ന മലാക്കാ മരത്തിന്റെ പേര് ഈ പ്രദേശത്തിനു നൽകുകയും ചെയ്തു.
ഈ നഗരം പോർച്ചുഗീസ് അധീനതയിലായപ്പോൾ ഇതിന്റെ പേര് "Malaca"എന്നുഛരിക്കപ്പെട്ടു.
ഡച്ച് ഭരണത്തിൽ "Malakka" അല്ലേങ്കിൽ "Malacka" എന്നും ബ്രിട്ടീഷ് ഭരണത്തിൻകീഴിൽ "Malacca" എന്നും ഉഛരിക്കപ്പെട്ടു.
മലാക്കാ സുൽത്താനേറ്റിന്റെ കാലത്ത് മലാക്കാ കടലിടുക്കിന്റെ പേര് നഗരത്തിന്റെ പേരിനെ ആസ്പദമാക്കി മലാക്കാ കടലിടുക്ക് എന്നു നൽകപ്പെട്ടു.
ചരിത്രം Historical affiliations
Sultanate of Malacca 1396–1511 Portuguese Empire 1511–1641 Dutch Empire 1641–1795; 1818–1825 Straits Settlements 1826–1942; 1945–1946 Empire of Japan 1942–1945 Malayan Union 1946–1948 Federation of Malaya 1948–1963 Malaysia 1963–present മലാക്കായുടെ സ്ഥാപകനായ പരമേശ്വരന്റെ ഒരു രേഖാചിത്രം The Zheng He monument today (seen from the backside), marking his stopover at the city മലാക്കായുടെ സ്ഥാപനം
സുമാത്രയിലെ പലെമ്പാങ്ങിൽ നിന്ന് രക്ഷപ്പെട്ട പരമേശ്വര, 1377 ൽ ജാവാക്കാരായ മജാപാഹിതുകളുടെ ആക്രമണത്തെത്തുടർന്ന് മലയയിലെ ശ്രീവിജയ സാമ്രാജ്യത്തിന്റെ പതനം സംഭവിച്ചപ്പോൾ പുതിയൊരു സാമ്രാജ്യം കെട്ടിപ്പടുക്കുവാൻ തീരുമാനിച്ചു.
ഈ പ്രദേശത്ത് എത്തിച്ചേരുന്നതിനുമുമ്പ് അദ്ദേഹം ടെമാസെക്കിൽ എത്തുകയും ആ സ്ഥലം പുതിയ മലയൻ രാജവംശത്തിന്റെ ഭരണ തലസ്ഥാനമാക്കുവാൻ തീരുമാനിക്കുകയും ചെയ്തു.
പരമേശ്വര അവടെ ജീവിക്കുന്ന കാലത്ത് സയാമീസ് രാജാവിന്റെ കീഴിൽ സിംഗപ്പൂരയിലെ രാജപ്രതിനിധിയായിരുന്ന ടെമാഗിനെ വധിക്കാനിടയാകുകയും.
ഈ വാർത്ത് സയാമീസ് രാജ്യത്ത് എത്തിയപ്പോൾ തുടർന്നുള്ള പ്രതികാര നടപടികളെ ഭയന്ന് പുതിയൊരു പ്രദേശത്തേയ്ക്കു മാറുവാൻ പരമേശ്വര തീരുമാനിക്കുകയും ചെയ്തു.
അദ്ദേഹം ടെമാസെക് വിട്ടതിനുശേഷം അവിടം മജപാഹിതിന്റെ ആക്രമണത്തിനു വിധേയമായി.
പരമേശ്വര പിന്നീട് മലയൻ ഉപദ്വീപിന്റെ വടക്കൻ ഭാഗത്തേയ്ക്കു സഞ്ചരിക്കുകയും മ്വാറിൽ എത്തിച്ചേരുകയും ചെയ്തു.
അവിടെ ബിയവാക്ക് ബസൂക്കിലോ കോട്ട ബുറുക്കിലോ അദ്ദേഹം ഒരു പുതിയ സാമ്രാജ്യം കെട്ടിപ്പടുക്കുന്നതിനുള്ള സാദ്ധ്യതകൾ പരിശോധിക്കുകയും എന്നാൽ ഈ പ്രദേശം അനുയോജ്യമല്ലെന്നു കണ്ടെത്തുകയും ചെയ്തു.
പരമേശ്വര വടക്കൻ ദിശയിലേയ്ക്കു തന്നെ  തൻറെ യാത്ര തുടരുകയും ബെർത്തം നദീമുഖത്തുള്ള (ഇപ്പോൾ മലാക്ക നദിയുടെ) ഒരു മീൻപിടുത്ത ഗ്രാമത്തിൽ എത്തുന്നതിനു മുൻപ് സെനിംഗ് ഉജോങ് (ഇപ്പോൾ സുൻഗായി ഉജോങ്ങ്) സന്ദർശിക്കുകയുണ്ടായി.
അവിടെ വിശ്രമിക്കാൻ അദ്ദേഹം തീരുമാനിച്ചു.
ഒരു വൃക്ഷത്തിനു കീഴിൽ വിശ്രമിക്കുന്ന സമയത്ത്, തൻറെ അനുയായികളുടെ വേട്ടനായ്ക്കൾ ഒരു ചെറിയ കൂരമാനുമായി പൊരുതുന്നതും മാനിൻറെ തൊഴിയേറ്റ് വേട്ടനായ്ക്കൾ നദിയിൽ പതിക്കുന്നതും കണ്ടു.
അതിശയിച്ചു പോയ പരമേശ്വർ, താൻ വിശ്രമിച്ച സ്ഥലം ഒരു അസാധാരണമായ സ്ഥലമായിരിക്കുമെന്ന് കരുതുകയും ഈ സംഭവത്തെത്തുടർന്ന് 1396-ൽ ഈ സ്ഥലം മലാക്ക എന്ന പേരിൽ അറിയപ്പെടുമെന്നും അദ്ദേഹം പ്രഖ്യാപിച്ചു.
താമസിയാതെ, പതിനഞ്ചും പതിനാറും നൂറ്റാണ്ടുകളിൽ ഈ പ്രദേശം മലയൻ ലോകത്തിന്റെ കേന്ദ്രമായി മാറുകയും മലയൻ ദ്വീപുസമൂഹത്തിലെ ഏറ്റവും സമ്പന്നമായ കയറ്റുമതി ഇറക്കുമതി തുറമുഖമായി മാറുകയും ചെയ്തു.
ഈ സമയത്ത് നിരവധി അറബികൾ, പേർഷ്യക്കാർ, ഗുജറാത്തികൾ, തമിഴർ, ബംഗാളികൾ, ചൈനക്കാർ എന്നിവർ വ്യാപാരത്തിനായി ഇവിടെയെത്തിത്തുടങ്ങി.
ജപ്പാനീസ്, സയാമീസ്, യഹൂദർ എന്നിവരുൾപ്പെടെയുള്ള മറ്റു വിഭാഗങ്ങളും ഈ തുറമുഖത്തിൻറെ  സാമ്പത്തികോന്നതി കണ്ടറിഞ്ഞു.
മലാക്കൻ സാമ്രാജ്യം സയാമീസ്, മജാപാഹിറ്റ് എന്നിവയുടെ ആധിപത്യത്തിൻ കീഴിലാകാതെയിരിക്കുവാൻ ചൈനയുടെ മിംഗ് രാജവംശവുമായി അദ്ദേഹം ബന്ധം സ്ഥാപിച്ചു.
ഈ പുതിയ ബന്ധം സ്ഥാപിച്ചതിനെത്തുടർന്ന്, സമൃദ്ധമായ മലാക്ക തുറമുഖത്ത് ആദ്യ ചൈനീസ് സന്ദർശകനായ മാ ഹ്യുയാൻ, അഡ്മിറൽ ഷെങ് ഹെയുമായി ചേർന്ന് സഞ്ചരിച്ചു.
ചുറ്റുപാടും മരക്കുറ്റികൾകൊണ്ട് സംരക്ഷണ മതിലും ഇതിന് നാല് കവാടങ്ങളും കാവൽ ഗോപുരങ്ങളും ചേർന്ന വളരെ നന്നായി സംവിധാനം ചെയ്ത ഒരു പട്ടണമായിരുന്നു മലാക്ക.
ഗോപുര മതിലുകൾക്കുള്ളിലായി രണ്ടാമതൊരു ഒരു കോട്ടയും അതിനുള്ളിൽ കച്ചവടക്കാരുടെ ഗോഡൗണുകൾ, ട്രഷറി, ഭക്ഷണസംഭരണ ശാലകൾ എന്നിവയും നിലനിന്നിരുന്നു.
മലാക്ക നദി ഈ നഗരത്തെ രണ്ടു തുല്യ ഭാഗങ്ങളായി വിഭജിക്കുകയും തെക്കൻ പാതി ആന്തരിക നഗരവും, രാജധാനിയും ഉൾപ്പെടുന്നതും, വടക്കൻ പാതി ഒരു പാലത്തിലൂടെ എത്തിച്ചേരാവുന്നതും നദീമുഖത്തുനിന്ന് കുറച്ചു ദൂരത്തിൽ അനേകം വിദേശ കച്ചവടക്കാരുടെ വസതികൾ ഉൾപ്പെടുന്നതുമാണ്.
ഈ പാലവും അതിന്റെ സമീപ പ്രദേശങ്ങളും എല്ലാ വാണിജ്യ പ്രവർത്തനങ്ങളുടേയും പ്രധാന വേദിയായിരുന്നു.
സ്വദേശ വിദേശ യാനങ്ങൾക്ക് ചരക്കുകൾ കയറ്റി പോകുവാനും ഇറക്കുവാനും യോജിച്ച രീതിയിലുള്ളതായിരുന്നു തുറമുഖം നിലനിന്നിരുന്നത്.
അറബ്, പേർഷ്യൻ, ഇന്ത്യൻ വ്യാപാരികളുടെ സ്വാധീനം കാരണമായി മലാക്ക ഒരു ഇസ്ലാമിക സുൽത്താനേറ്റ് ആയി മാറി.
പസായിയിൽ നിന്നുള്ള ഒരു രാജകുമാരിയെ വിവാഹം ചെയ്തപ്പോൾ പരമേശ്വര ഇസ്ലാം മതം സ്വീകരിച്ച് സുൽത്താൻ ഇങ്കന്ദർ ഷാ എന്നു പേര് മാറ്റുകയും ചെയ്തു.
ഒരു സാമ്രാജ്യമായുള്ള മെലാകയുടെ ഉദയത്തോടെ മജാപഹിത്, സയാമീസ് സാമ്രാജ്യങ്ങൾക്ക് അതിനെ പിടിച്ചടക്കാൻ കഴിയാതെ വന്നു, പ്രത്യേകിച്ചും അതിൻറെ ചൈനീസ് സംരക്ഷണത്താൽ.
ഈ കാലയളവിൽ ഒരു ഹിന്ദു-മലയൻ, തമിഴ്-മലയൻ സമൂഹവും രൂപീകൃതമായി.
സുൽത്താൻ 1414-ൽ മരണമടയുകയും അദ്ദേഹത്തിൻറെ പുത്രൻ മെഗാത് ഇസ്കന്ദർ ഷാ പിൻഗാമിയായി അവരോധിതനാകുകയും ചെയ്തു.
മലാക്കയിലെ എട്ടാമത്തെ സുൽത്താനേറ്റിലെ മഹ്മൂദ് ഷായുടെ കാലത്തും മലാക്ക അഭിവൃദ്ധിയിൽ തുടർന്നു.
വിവധി വർഗ്ഗക്കാർ അവരവരുടേതായ പ്രത്യേക വ്യാപാരസാധനങ്ങളുമായി ഇവിടെ എത്തിച്ചേർന്നു.
ഇവിടെത്തിയിരുന്ന ഗുജറാത്തികളും തമിഴന്മാരും ബംഗാളികളും തുണി വ്യാപാരികളായിരുന്നു.
അറബികളും പേർഷ്യക്കാരും തങ്ങളുടെ ചൈനയിൽ നിന്നുള്ള ചരക്കുകൾ തങ്ങളുടെ യാനങ്ങളിൽ നിറയ്ക്കാനായി കാത്തുകിടന്നിരുന്നു.
ചൈനാക്കാർ പ്രധാനമായി പട്ട്, കർപ്പൂരം, പോർസലൈൻ എന്നിവയുടെ വ്യാപാരത്തിലാണ് ശ്രദ്ധിച്ചിരുന്നത്.
മലയൻ ദ്വീപസമൂഹത്തിലെ തദ്ദേശീയ നിവാസികളായ ബുഗീസിനെപ്പോലുള്ളവരും മറ്റു ദ്വീപ് ജനങ്ങളും പ്രധാനമായും സുഗന്ധവ്യഞ്ജനങ്ങളിലും ചന്ദനത്തടിയുടെ വ്യാപാരത്തിലും വ്യാപൃതരായിരുന്നു.
മിനങ്കാബൌ ജനങ്ങൾ കുരുമുളക്, സ്വർണ്ണം എന്നിവ, ജാവക്കാർ അരി ഇറക്കുമതി ചെയ്ത ഭക്ഷ്യവിഭവങ്ങൾ എന്നിവയുടേയും വ്യാപാരം നിയന്ത്രിച്ചിരുന്നു.
മറ്റ് കച്ചവടക്കാരെപ്പോലെ, ചൈനാക്കാർ ഈ പട്ടണത്തിൽ അവരുടെ സ്വന്തമായ  സ്വാധീനമുള്ള ഒരു പ്രദേശം സ്ഥാപിച്ചിരുന്നു.
ചൈനക്കാർ തുറമുഖത്തിൻറെ തെക്കുകിഴക്കൻ ഭാഗത്ത് ഒരു കുന്നിനു ചുറ്റുമുള്ള ബുകിറ്റ് സിന എന്ന പ്രദേശത്ത്  അധിനിവേശം നടത്തുകയും അവിടെ ക്ഷേത്രങ്ങളും ഹാംഗ് ലീ പോ എന്ന കിണറും നിർമ്മിച്ചിരുന്നു.
മലാക്കയിലെ ആറാമത്തെ സുൽത്താനായിരുന്ന മൻസൂർ ഷായുടെ അഞ്ചാമത്തെ പത്നിയും മിങ്ങ് രാജവംശത്തിലെ ചൈനീസ രാജകുമാരിയുമായിരുന്ന ഹാംഗ് ലീ പോയുടെ പേരായിരുന്നു ഇതിനു നൽകിയിരുന്നത്.
യൂറോപ്യൻ ആധിപത്യം അവലംബം ↑ {{ cite web }} :  CS1 maint: unrecognized language ( link ) ↑ ↑ ↑ .
↑ ↑ ↑ ↑ Examples: • • ↑ ↑ ↑ ↑ ↑ ↑ ↑ ↑ {{ cite book }} :  CS1 maint: unrecognized language ( link ) ↑ ↑ ↑ ↑ ↑ ↑ ↑ ↑ ↑ ↑ ↑ ↑
മലാക്കാ ഇംഗ്ലീഷ് വിലാസം https://ml.wikipedia.org/wiki/Malacca
മലേഷ്യയിലെ 13 സംസ്ഥാനങ്ങളിൽ ഒന്നാണ് മലാക്കാ ( മലയ് : Melaka ).
പേർലിസ് , പെനാഗ് എന്നീ സംസ്ഥാനങ്ങൾ കഴിഞ്ഞാൽ ഏറ്റവും ചെറിയ മൂന്നാമത്തെ സംസ്ഥാനമാണിത്.
മലാക്കാ കടലിടുക്കിനടുത്തുള്ള മലായ് പെനിൻസുല എന്ന പ്രദേശത്താണ് ഈ സംസ്ഥാനം സ്ഥിതി ചെയ്യുന്നത്.
ഇതിന്റെ അതിർത്തി നിഗെരി സെമ്പിലാനിൽ നിന്ന് വടക്കും, ജോഹോർ സംസ്ഥാനത്തിന്റെ തെക്കും ആണ്.
മലാക്കാ സിറ്റി ആണ് തലസ്ഥാനം.
മലേഷ്യയുടെ തലസ്ഥാനമായ കോലാലമ്പൂരിന് 148 കിലോമീറ്റർ അകലെ കിഴക്കും, ജോഹോർ സംസ്ഥാനത്തെ പ്രധാന നഗരമായ ജോഹോർ ബഹ്റുവിൽ നിന്ന് 235 കിലോമീറ്റർ അകലെ വടക്കുപടിഞ്ഞാറായിട്ടാണ് മലാക്കായുടെ സ്ഥാനം.
ഇതൊരു ചരിത്ര പ്രാധാന്യമുള്ള പ്രദേശമായതിനാൽ യുനെസ്കോ ഈ സംസ്ഥനത്തെ 2008 ജൂലൈ 7 മുതൽ പൈതൃകസംസ്ഥാനങ്ങളുടെ ഗണത്തിൽ ഉൾപ്പെടുത്തി.
1,664 km 2 (642 sq mi) ഭാഗത്താൽ ചുറ്റപ്പെട്ടതാണ് മലാക്കാ.
ഈ സംസ്ഥാനത്തെ മൂന്ന് ജില്ലകളായി തിരിച്ചിരിക്കുന്നു.
മധ്യമലാക്കാ (314 km²), അലോർ ഗജ (660 km²), ജാസിൻ (676 km²)എന്നിവയാണ് ജില്ലകൾ.
മലായ് പെനിൻസുലയുടെ തെക്ക് പടിഞ്ഞാറ് കടലോരഭാഗത്തും, സുമാത്രയുടെ എതിർഭാഗത്തും, നെഗെരി സെമ്പിലാനിന്റെ വടക്കും ജോഹോറിന്റെ കിഴക്കുമായിട്ടാണ് മാലാക്കായുടെ സ്ഥാനം.
മലേഷ്യയുടെ തലസ്ഥാനമായ കോലാലമ്പൂരിലേക്ക് ഇവിടെ നിന്നും 148 കിലോമീറ്ററും സിങ്കപ്പൂരിലേക്ക് 245 കിലോമീറ്ററുമാണുള്ളത്.
മലാക്കാ സിറ്റിയാണ് സംസ്ഥാനത്തിന്റെ തലസ്ഥാന നഗരം.
മലേഷ്യ , സിങ്കപ്പൂർ എന്നീ രാജ്യങ്ങളെ തമ്മിൽ ബന്ധിപ്പിക്കുന്ന പ്രധാനപാതകൾ ഈ സംസ്ഥാനത്തിലൂടെയാണ് കടന്ന് പോകുന്നത്.
വിനോദസഞ്ചാര കേന്ദ്രങ്ങളും യന്ത്രവത്കൃത ഫാക്ടറികളും ഇവിടുത്തെ സാമ്പത്തിക മേഖലയെ സ്വാധീനിക്കുന്ന പ്രധാന ഘടകങ്ങളാണ്.
മലാക്കാ അംഗീകരിച്ചിരിക്കുന്ന ഒരു മുദ്രാവാക്യമാണ് "Melawat melaka bererti melawati malaysia".
അതായത്, മലാക്കാ സന്ദർശനം മലേഷ്യാ സന്ദർശിക്കുന്നതുപ്പോലെയാണ്.
സാംസ്കാരികമായി സമ്പന്നമായ ഒരു സംസ്ഥാനമായതിനാൽ ഇവിടെ അനേകം ചരിത്രപ്രധാന്യമുള്ള പ്രദേശങ്ങൾ കാണാൻ സാധിക്കും.
മലേഷ്യായിലെ പ്രധാന വാനനിരീഷണ കേന്ദ്രം മലാക്കായിലാണ് തയ്യാറാക്കിയിട്ടുള്ളത്.
മലാക്കായിലെ പ്രധാനപ്പെട്ട ആശുപത്രികളാണ് ചുവടെ ചേർക്കുന്നത്: സർക്കാർ ആശുപത്രികൾ മലാക്കാ ജെനറൽ ആശുപത്രി ജസിൻ ജില്ലാ ആശുപത്രി സ്വകാര്യ ആശുപത്രികൾ പുട്ര ആശുപത്രി (അറിയപ്പെടുന്നത് കിഴക്കൻ ആശുപത്രി, സംസ്ഥാന സർക്കാരിന്റെ ഉടമസ്ഥതയിലാണ്) പൻടായ് ആശുപത്രി അയെർ കെറോഹ് മഹ്കൊട്ട മെഡിക്കൽ സെന്റെർ ചിത്രങ്ങൾ ക്രൈസ്റ്റ് ചർച്ച് മലാക്കാ വിശുദ്ധ ഫ്രാൻസിസ് സേവ്യറിന്റെ പ്രതിമ ടാൻ ബെങ്ക് സ്വീ ക്ലോക്ക് ടവർ കമ്പോങ് ക്ലിങ്സ് മോസ്ക്വീ ഒറങ് ഉടാൻ വീട് പുരാതന കെട്ടിടങ്ങൾ ചെങ് ഹൂൻ ടെങ് ക്ഷേത്രം ജെനറൽ മാർക്കറ്റ് See also Hang Jebat Hang Tuah കുറിപ്പുകൾ അവലംബം "Popular History of Thailand"  by  M.L. Manich Jumsai, C.B.E., M.A. This article incorporates text from Miscellaneous papers relating to Indo-China: reprinted for the Straits Branch of the Royal Asiatic Society from Dalrymple's "Oriental Repertory," and the "Asiatic Researches" and "Journal" of the Asiatic Society of Bengal, Volume 1 , by Royal Asiatic Society of Great Britain and Ireland.
Straits Branch, Reinhold Rost, a  publication from 1887 now in the public domain in the United States.
This article incorporates text from Miscellaneous papers relating to Indo-China: reprinted for the Straits Branch of the Royal Asiatic Society from Dalrymple's "Oriental Repertory," and the "Asiatic Researches" and "Journal" of the Asiatic Society of Bengal, Volume 1 , by Royal Asiatic Society of Great Britain and Ireland.
External links Malacca എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Melaka Tourism Action Council website Archived 2009-04-13 at the Wayback Machine .
Official Malacca government website Archived 2011-03-15 at the Wayback Machine .
Malacca Tourist Attraction വിക്കിവൊയേജിൽ നിന്നുള്ള മലാക്കാ യാത്രാ സഹായി
മലഹരി ഇംഗ്ലീഷ് വിലാസം https://ml.wikipedia.org/wiki/Malahari
കർണ്ണാടക സംഗീതത്തിലെ പതിനഞ്ചാമത് മേളകർത്താരാഗമായ മായാമാളവഗൗളയുടെ ജന്യരാഗമാണ് മലഹരി .
സ്വരങ്ങൾ
സ - ഷഡ്ജം
രി - ശുദ്ധ ഋഷഭം
ഗ - അന്തര ഗാന്ധാരം
മ - ശുദ്ധ മധ്യമം
പ - പഞ്ചമം
ധ - ശുദ്ധ ധൈവതം, ആരോഹണം
സ രി മ പ ധ സ അവരോഹണം
സ ധ പ മ ഗ രി സ
മലാക്ക ഇംഗ്ലീഷ് വിലാസം https://ml.wikipedia.org/wiki/Malakka
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് മലാക്ക • തെക്കുംകര ഗ്രാമപഞ്ചായത്തിലാണ് ഈ ഗ്രാമം സ്ഥിതിചെയ്യുന്നത്• തലപ്പിള്ളി താലൂക്ക് വടക്കാഞ്ചേരി ആണ് തൊട്ടടുത്തുള്ള നഗരം.
ഫ്രീഡ റൂത്ത് ഹൈവേ ഇംഗ്ലീഷ് വിലാസം https://ml.wikipedia.org/wiki/Freida_Ruth_Heighway ഫ്രീഡ റൂത്ത് ഹൈവേ c.1930 ൽ
ഒരു ഓസ്‌ട്രേലിയൻ ഒബ്‌സ്റ്റട്രീഷ്യനും ഗൈനക്കോളജിസ്റ്റുമായിരുന്നു ഫ്രീഡ റൂത്ത് ഹൈവേ (1907-1963).
സിഡ്‌നി സർവ്വകലാശാലയിൽ നിന്ന് വൈദ്യശാസ്ത്ര ബിരുദം നേടിയ ആദ്യ വനിതയും റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിൽ പ്രവേശനം നേടിയ ആദ്യ വനിതയും ആയിരുന്നു.
1907 ജൂൺ 2 നാണ് ഫ്രീഡ റൂത്ത് ഹൈവേ ജനിച്ചത്.
മിസ്റ്റർ ആൻഡ് മിസ്സിസ് എഫ്.എസ്സിന്റെ ഏക മകളായിരുന്നു അവർ.
ഹൈവേ ന്യൂ സൗത്ത് വെയിൽസിലെ ബർവുഡിലാണ് വളർന്നത്.
ഹൈവേ ബർവുഡിലെ മെത്തഡിസ്റ്റ് ലേഡീസ് കോളേജിൽ വിദ്യാഭ്യാസത്തിന് ചേർന്നു.
1925-ൽ അവിടെനിന്ന് ബിരുദം നേടി.
തുടർന്ന് അവർ സിഡ്‌നി സർവകലാശാലയിൽ ചേർന്ന് മാസ്റ്റർ ഓഫ് ബിസിനസ് (1930), ബാച്ചിലർ ഓഫ് സയൻസ് (1930), ഡോക്ടർ ഓഫ് മെഡിസിൻ (1939) എന്നിവയിൽ അധിക ബിരുദങ്ങൾ നേടി.
1930-ൽ എംബി ബിഎസ് ബിരുദം നേടിയ അവർ, സിഡ്‌നി സർവകലാശാലയിൽ നിന്ന് ഡോക്ടർ ഓഫ് മെഡിസിൻ ബിരുദം നേടിയ ആദ്യത്തെ വനിതാ വൈദ്യശാസ്ത്ര ബിരുദധാരിയായിരുന്നു.
റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിന്റെ ഫെല്ലോ റൂത്ത് ഹൈവേ മെമ്മോറിയൽ പ്രൈസും പ്രസവചികിത്സയ്ക്കുള്ള മെഡലും അവരുടെ ബഹുമാനാർത്ഥം അഡ്‌ലെയ്ഡ് സർവകലാശാല നൽകുന്നു അവലംബം External links
ഫ്രീഡം ഓഫ് ചോയിസ്
തിരഞ്ഞെടുക്കാനുള്ള സ്വാതന്ത്ര്യം അഥവാ ഫ്രീഡം ഓഫ് ചോയ്‌സ് എന്നത്, ബാഹ്യ കക്ഷികളുടെ നിയന്ത്രണങ്ങളില്ലാതെ, ലഭ്യമായ രണ്ട് ഓപ്ഷനുകളിൽ നിന്നെങ്കിലും തിരഞ്ഞെടുത്ത ഒരു പ്രവൃത്തി നിർവഹിക്കാനുള്ള ഒരു വ്യക്തിയുടെ അവസരത്തെയും സ്വാതന്ത്ര്യത്തെയും സൂചിപ്പിക്കുന്നു.
രാഷ്ട്രീയപരമായി ഫ്രീഡം ഓഫ് ചോയിസ് എന്നത് നിരവധി വിവാദങ്ങൾക്കും ആശയക്കുഴപ്പങ്ങൾക്കും വഴിതെളിച്ചിട്ടുണ്ട്.
ഉദാഹരണത്തിന്, അബോർഷനെ കുറിച്ചുള്ള ചർച്ചകളിൽ ' സ്വാതന്ത്ര്യം ' എന്ന പദം ഗർഭധാരണവുമായി മുമ്പോട്ട് പോകണോ വേണ്ടയോ എന്ന് തീരുമാനിക്കാൻ ഒരു സ്ത്രീക്ക് അവകാശമുണ്ട് എന്ന വാദമാണ്.
ദയാവധം , കുത്തിവയ്പ്പ്, ഗർഭനിരോധനം, സ്വവർഗ വിവാഹം തുടങ്ങിയ വിഷയങ്ങളും ഈ സംജ്ഞയുടെ അടിസ്ഥാനത്തിൽ ചർച്ചചെയ്യാറുണ്ട്.
സൂക്ഷ്മ സാമ്പത്തിക ശാസ്ത്രത്തിൽ  തിരഞ്ഞെടുക്കാനുള്ള സ്വാതന്ത്ര്യം എന്നാൽ  സാമ്പത്തിക ഇടപാടുകളുടെ  സ്വാതന്ത്ര്യമാണ്.
ലഭ്യമായ ചരക്കുകൾ, സേവനങ്ങൾ അല്ലെങ്കിൽ ആസ്തികൾ പോലുള്ളവ അവർക്ക് ഉചിതമെന്ന് തോന്നുന്ന രീതിയിൽ വിനിയോഗിക്കാനുള്ള സ്വാതന്ത്ര്യം.
ലഭ്യമായ, താല്പര്യമുള്ള  തൊഴിലിൽ ഏർപ്പെടാനുള്ള സ്വാതന്ത്ര്യവും ഇതിൽ ഉൾപ്പെടുന്നു.
എന്നിരുന്നാലും, തിരഞ്ഞെടുക്കാനുള്ള സാമ്പത്തിക സ്വാതന്ത്ര്യം ആത്യന്തികമായി വിപണി മത്സരത്തെ ആശ്രയിച്ചിരിക്കുന്നു, കാരണം വാങ്ങുന്നവരുടെ ലഭ്യമായ ഓപ്ഷനുകൾ സാധാരണയായി വിൽപ്പനക്കാർ നിയന്ത്രിക്കുന്ന വിവിധ ഘടകങ്ങളുടെ ഫലമാണ്, അതായത് ഉൽപ്പന്നത്തിന്റെയോ സേവനത്തിന്റെയോ മൊത്തത്തിലുള്ള ഗുണനിലവാരവും പരസ്യവും.
ഒരു കുത്തക നിലനിൽക്കുന്ന സാഹചര്യത്തിൽ, ഉപഭോക്താവിന് മറ്റൊരു നിർമ്മാതാവിൽ നിന്ന് വാങ്ങാൻ തിരഞ്ഞെടുക്കാനുള്ള സ്വാതന്ത്ര്യമില്ല.
വ്യക്തിബന്ധങ്ങളിൽ
ഇന്ത്യൻ സാമൂഹിക സാഹചര്യത്തിൽ ഏറ്റവും ഉയർന്നുകേൾക്കുന്ന ഒന്നാണ് വ്യക്തിബന്ധങ്ങളിലെ തെരഞ്ഞെടുപ്പിനുള്ള സ്വാതന്ത്ര്യം.
വിവാഹിക ജീവിതം, ഇണ, സൗഹൃദം എന്നിവയിലേക്കല്ലാമുള്ള തെരഞ്ഞെടുപ്പിനുള്ള സ്വാതന്ത്ര്യം ആത്യന്തികമായ വ്യക്തിസ്വാതന്ത്ര്യത്തിന്റെ ലക്ഷണമായി വിലയിരുത്തുന്നു.
സാഹചര്യങ്ങളുടെ വ്യത്യാസമനുസരിച്ച് ഈ സംജ്ഞ ഇന്നും ഒരു തർക്കവിഷയമാണ്.
സ്വവർഗവിവാഹവുമായി ബന്ധപ്പെട്ട കോടതി ഇടപെടലുകളിൽ തെരഞ്ഞെടുപ്പിനുള്ള അവകാശം വ്യാപകമായി ചർച്ചചെയ്യപ്പെട്ടിരുന്നു.
ഒരു വ്യക്തിക്ക് ഒരു പങ്കാളിയെ തിരഞ്ഞെടുക്കാനുള്ള അവകാശം നിയമാനുസൃതമായി നൽകുന്നു, അത് നിഷേധിക്കപ്പെട്ടാൽ അത് അവന്റെ/അവളുടെ മനുഷ്യാവകാശത്തെ മാത്രമല്ല, ജീവിക്കാനുള്ള അവന്റെ/അവളുടെ അവകാശത്തെയും ഇന്ത്യൻ ഭരണഘടനയുടെ ആർട്ടിക്കിൾ 21 പ്രകാരം ഉറപ്പുനൽകുന്ന വ്യക്തിസ്വാതന്ത്ര്യത്തെയും ബാധിക്കും എന്നതായിരുന്നു ഏറ്റവും ശക്തമായ വാദം.
ഫ്രീകോഡ്ക്യാമ്പ് ഇംഗ്ലീഷ് വിലാസം https://ml.wikipedia.org/wiki/FreeCodeCamp
ഒരു സ്വതന്ത്ര സംവേദനാത്മക വെബ് പ്ലാറ്റ്ഫോം, ഒരു ഓൺലൈൻ കമ്മ്യൂണിറ്റി ഫോറം, ചാറ്റ് റൂമുകൾ, ഓൺലൈൻ പ്രസിദ്ധീകരണങ്ങൾ, വെബ് ഡവലപ്‍മെന്റ് പഠനം നടത്താൻ ഉദ്ദേശിക്കുന്ന പ്രാദേശിക ഓർഗനൈസേഷനുകൾ എന്നിവ ഉൾപ്പെടുന്ന ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയാണ് ഫ്രീകോഡ്ക്യാമ്പ് (“ഫ്രീ കോഡ് ക്യാമ്പ്” എന്നും അറിയപ്പെടുന്നു).
ആർക്കും ഇതിൽ പ്രവേശിക്കുവാൻ കഴിയും.
എച്ച്ടിഎംഎൽ , സിഎസ്എസ് , ജാവാസ്ക്രിപ്റ്റ് എന്നിവയിലേക്ക് വിദ്യാർത്ഥികളെ പരിചയപ്പെടുത്തുന്ന ട്യൂട്ടോറിയലുകളിൽ തുടങ്ങി, വിദ്യാർത്ഥികൾ ഒറ്റയ്ക്കോ ജോഡികളോ ആയോ പൂർത്തിയാക്കേണ്ട പ്രോജക്റ്റ് അസൈൻമെന്റുകളിലേക്ക് പുരോഗമിക്കുന്നു.
എല്ലാ പ്രോജക്റ്റ് ടാസ്‌ക്കുകളും പൂർത്തിയാകുമ്പോൾ, വെബ് ആപ്ലിക്കേഷനുകൾ നിർമ്മിക്കുന്നതിന് വിദ്യാർത്ഥികൾക്ക് മറ്റ് ലാഭേച്ഛയില്ലാതെ പങ്കാളികളാകുകയും വിദ്യാർത്ഥികൾക്ക് പ്രായോഗിക വികസന അനുഭവം നൽകുകയും ചെയ്യുന്നു.
ഫ്രീകോഡ്ക്യാമ്പ് 2014 ഒക്ടോബറിൽ സമാരംഭിച്ചു, ഫ്രീകോഡ്ക്യാമ്പ്, ഇൻ‌കോർപ്പറേറ്റായി സംയോജിപ്പിച്ചു.
ബിരുദത്തിനുശേഷം പ്രോഗ്രാമിംഗ് ഏറ്റെടുക്കുകയും തുടക്കക്കാരിൽ നിന്ന് ജോലിക്ക് തയ്യാറാകുകയും ചെയ്യുന്നതിലേക്കുള്ള ഒരു വിദ്യാർത്ഥിയുടെ പുരോഗതി സുതാര്യമാക്കുന്നതിനുള്ള ഒരു മാർഗമായി ഫ്രീ കോഡ്കാമ്പ് സൃഷ്ടിച്ച ഒരു സോഫ്റ്റ്വെയർ ഡെവലപ്പർ ആണ് ക്വിൻസി ലാർസൺ.
2015 ലെ പോഡ്‌കാസ്റ്റ് അഭിമുഖത്തിൽ, ഫ്രീ കോഡ്ക്യാമ്പ് സൃഷ്ടിക്കുന്നതിനുള്ള തന്റെ പ്രചോദനം അദ്ദേഹം പങ്കുവെച്ചു:
ഞാൻ കോഡ് ചെയ്യാൻ പഠിച്ച കാര്യക്ഷമമല്ലാത്തതും നേരിട്ടുള്ളതുമായ വഴി കൂടുതൽ ഫലപ്രദമാക്കുന്നതിനുള്ള എന്റെ ശ്രമമാണ് ഫ്രീ കോഡ്കാമ്പ്.
ഈ പ്രക്രിയ കഴിയുന്നത്ര കാര്യക്ഷമവും വേദനയില്ലാത്തതുമാക്കി മാറ്റുന്നതിനായി ഞാൻ എന്റെ കരിയറും ജീവിതകാലം മുഴുവൻ സമർപ്പിക്കുകയാണ്.
[…]എനിക്ക് കോഡ് പഠിക്കൽ ഒരു പേടി സ്വപ്നമായിരുന്നു.
ഞങ്ങൾ ഫ്രീ കോഡ്ക്യാമ്പ് ഉപയോഗിച്ച് വിദ്യാർത്ഥികളെ ലളിതമായി കോഡ് പഠിപ്പിക്കുവാൻ ശ്രമിക്കുന്നു.
യഥാർത്ഥ പാഠ്യപദ്ധതി മോംഗോഡിബി , എക്സ്പ്രസ്.
ജെഎസ് , ആംഗുലർ.
ജെഎസ് , നോഡ്.
ജെഎസ് എന്നിവയിൽ ശ്രദ്ധ കേന്ദ്രീകരിച്ചു, ഇത് പൂർത്തിയാക്കാൻ 800 മണിക്കൂർ എടുക്കുമെന്ന് കണക്കാക്കപ്പെട്ടു.
കോഡെക്കാദമി, സ്റ്റാൻഫോർഡ് അല്ലെങ്കിൽ കോഡ് സ്‌കൂൾ പോലുള്ള മറ്റ് പ്ലാറ്റ്ഫോമുകളിലെ സൗജന്യ മെറ്റീരിയലിലേക്കുള്ള ലിങ്കുകളായിരുന്നു പല പാഠങ്ങളും.
കോഴ്‌സ് “വേപോയിന്റുകൾ” (ദ്രുത, സംവേദനാത്മക ട്യൂട്ടോറിയലുകൾ), “ബോൺഫയർസ്” (അൽഗോരിതം വെല്ലുവിളികൾ), “സിപ്‌ലൈനുകൾ” (ഫ്രണ്ട് എൻഡ് പ്രോജക്റ്റുകൾ), “ബേസ്ജമ്പുകൾ” (പൂർണ്ണ-സ്റ്റാക്ക് പ്രോജക്റ്റുകൾ) എന്നിങ്ങനെ തിരിച്ചിരിക്കുന്നു.
ഫ്രണ്ട് എൻഡ്, ഫുൾ-സ്റ്റാക്ക് പ്രോജക്ടുകൾ പൂർത്തിയാക്കുന്ന മുറയ്ക്ക് വിദ്യാർത്ഥിക്ക് അതത് സർട്ടിഫിക്കറ്റുകൾ നൽകി.
പാഠ്യപദ്ധതി 2016 ജനുവരിയിൽ അപ്‌ഡേറ്റുചെയ്‌തു, ബാഹ്യവസ്തുക്കളെ കുറച്ച് ആശ്രയിക്കാനും പാരമ്പര്യേതര വിഭാഗ നാമങ്ങൾ നീക്കംചെയ്യുകയും ആംഗുലർ ജെ‌എസിൽ നിന്ന് റിയാക്റ്റ്.
ജെഎസിലേക്ക് ഫ്രണ്ട് എൻഡ് ലൈബ്രറിയായി മാറ്റി.
കോഴ്‌സ് വർക്കിൽ നിരവധി കൂട്ടിച്ചേർക്കലുകൾ ഉണ്ടായിരുന്നു, അതിൽ ഡി3.
ജെഎസ് (D3.js), സാസ്(Sass) എന്നിവ ഉൾപ്പെടുന്നു, ഇത് മൊത്തം സമയ ക്രമം 2,080 മണിക്കൂറും ഈ രണ്ട് സർട്ടിഫിക്കറ്റുകളും, ഡാറ്റ വിഷ്വലൈസേഷൻ, ബാക്ക് എൻഡ് എന്നിവയിലേക്ക് കൊണ്ടുവന്നു.
ക്വിൻസി ലാർസൺ
ക്വിൻസി ലാർസൺ ആറ് വർഷം സ്കൂൾ ഡയറക്ടറായിരുന്നു, അദ്ദേഹം കോഡ് പഠിക്കാൻ തുടങ്ങുന്നതിനുമുമ്പ് സ്കൂളുകൾ കൂടുതൽ കാര്യക്ഷമമാക്കുന്നതിനുള്ള ഉപകരണങ്ങൾ നിർമ്മിക്കുന്നതിൽ ഏർപ്പെട്ടിരുന്നു.
കോഡിംഗ് പഠനത്തിലേക്കുള്ള അദ്ദേഹത്തിന്റെ യാത്ര സുദീർഘമായിരുന്നു, കൂടാതെ പുതിയ ഡെവലപ്പർമാർക്ക് സിംഗിൾ ട്രാക്ക് പാഠ്യപദ്ധതിയുടെ ആവശ്യകത അദ്ദേഹം തിരിച്ചറിഞ്ഞു.
യുഎസിലെ ബൂട്ട്ക്യാമ്പുകൾ കോഡിംഗ് ചെയ്യുന്നതിനെക്കുറിച്ചുള്ള ഡാറ്റ വിശകലനം ചെയ്ത ശേഷം, കോഡിംഗ് വിദ്യാഭ്യാസം സാധാരണക്കാർക്ക് എങ്ങനെ അപ്രാപ്യമാകുന്നു മനസിലാക്കിയ അദ്ദേഹം , കോഡിംഗ് പഠിക്കുന്നവർക്കായി പൂർണ്ണമായി ഓൺ‌ലൈൻ ഉൾക്കൊള്ളുന്ന ഒരു സൗജന്യ പ്ലാറ്റ്ഫോം സൃഷ്ടിക്കാൻ പുറപ്പെട്ടു - അതിന്റെ ഫലമായാണ് ഫ്രീ കോഡ്ക്യാമ്പ് സൃഷ്ടിക്കപ്പെട്ടത്.
കുടുംബത്തോടൊപ്പം ടെക്സാസിൽ താമസിക്കുന്ന അദ്ദേഹം ഫ്രീ കോഡ്ക്യാമ്പിൽ ജോലിചെയ്യാനും ഫ്രീ കോഡ്ക്യാമ്പ് പ്രസിദ്ധീകരണത്തിനായി രചയിതാക്കളെ എഴുതാനും അഭിമുഖം നടത്താനും ചാപ്റ്റർ (ഒരു സൗജന്യ മീറ്റ്അപ്പിനുള്ള ബദൽ) പോലുള്ള ഓപ്പൺ സോഴ്‌സ് പ്രോജക്ടുകൾ ഏകോപിപ്പിക്കുകയും ചെയ്യുന്നു.
സൗജന്യവും തുറന്നതുമായ ഇന്റർനെറ്റിനായി വാദിക്കുന്നു അദ്ദേഹത്തിന്റെ രണ്ട് കൊച്ചുകുട്ടികളുമായി സമയം ചിലവഴിക്കുന്നു.
സ്വയം മാറുന്ന പാഠ്യപദ്ധതിയിൽ 1,400 മണിക്കൂർ വരെ ദൈർഘ്യമുള്ള സംവേദനാത്മക കോഡിംഗ് വെല്ലുവിളികളും വെബ് ഡെവലപ്മെന്റ് പ്രോജക്റ്റുകളും ഉൾപ്പെടുന്നു, കൂടാതെ ലാഭേച്ഛയില്ലാതെ പ്രവർത്തിക്കുന്ന ഓപ്പൺ സോഴ്‌സ് പ്രോജക്റ്റുകളിൽ 800 മണിക്കൂർ വരെ സംഭാവന നൽകുകയും കൂടുതൽ വെല്ലുവിളികളും പ്രോജക്റ്റുകളും നിരന്തരം വികസിപ്പിക്കുകയും ചെയ്യുന്നു.
ഇത് ഏകദേശം ഒരു വർഷത്തെ മുഴുവൻ സമയ കോഡിംഗിലേക്ക് വിവർത്തനം ചെയ്യുന്നു.
പാഠ്യപദ്ധതിയെ റെസ്പോൺസീവ് വെബ് ഡിസൈൻ, ജാവാസ്ക്രിപ്റ്റ് അൽ‌ഗോരിതംസ്, ഡാറ്റാ സ്ട്രക്ചറുകൾ, ഫ്രണ്ട് എൻഡ് ലൈബ്രറികൾ, ഡാറ്റ വിഷ്വലൈസേഷൻ, എ‌പി‌ഐകളും മൈക്രോസർ‌വീസുകളും, ഇൻ‌ഫർമേഷൻ സെക്യൂരിറ്റി, ക്വാളിറ്റി അഷ്വറൻസ് എന്നിങ്ങനെ തിരിച്ചിരിക്കുന്നു.
ഓരോ വിഭാഗവും പൂർത്തിയാക്കിയ ശേഷം പങ്കെടുക്കുന്നവർക്ക് ഒരു സർട്ടിഫിക്കറ്റ് ലഭിക്കും.
പാഠ്യപദ്ധതി ജോഡി പ്രോഗ്രാമിംഗിന് പ്രാധാന്യം നൽകുന്നു, ഇത് സഹകരണത്തിന്റെയും പങ്കിട്ടുള്ള പഠനത്തിന്റെയും ഒരു സംസ്കാരം വളർത്തിയെടുക്കാൻ ഉദ്ദേശിച്ചുള്ളതാണ്, ഇത് വിദ്യാർത്ഥികളുടെ കഴിവുകളുടെ പര്യാപ്തതയെക്കുറിച്ചുള്ള സംശയങ്ങളെ മറികടക്കാൻ കഴിയും (“ഇംപോസ്റ്റർ സിൻഡ്രോം” എന്ന് അറിയപ്പെടുന്നു).
നിലവിൽ ഫ്രീകോഡ്ക്യാമ്പ് പഠിപ്പിക്കുന്ന പ്രോഗ്രാമിംഗ് ഭാഷകളും സാങ്കേതികവിദ്യകളും എച്ച്ടിഎംഎൽ5 (HTML5), സിഎസ്എസ്3 (CSS3), ജാവാസ്ക്രിപ്റ്റ് (JavaScript), ജെക്വറി (jQuery), ബൂട്ട്സ്ട്രാപ്പ് , സാസ് , റിയാക്ട്.
ജെഎസ് (React.js), നോഡ്.
ജെഎസ് (Node.js), എക്സ്പ്രസ്.
ജെഎസ് (Express.js), മോംഗോഡിബി (MongoDB), ഗിറ്റ് (Git)എന്നിവ ഉൾപ്പെടുന്നു.
ലാഭരഹിത ജോലി
ഫ്രീ കോഡ്ക്യാമ്പിലെ വിദ്യാർത്ഥികൾ പാഠ്യപദ്ധതിയുടെ എല്ലാ സർട്ടിഫിക്കറ്റുകളും പൂർത്തിയാക്കുമ്പോൾ, ലാഭേച്ഛയില്ലാതെ പ്രവർത്തിക്കുന്ന ഓർഗനൈസേഷനുകളിൽ പ്രവർത്തിക്കാൻ അവർക്ക് അവസരം ലഭിക്കുകയും പ്രോത്സാഹിപ്പിക്കുകയും ചെയ്യുന്നു.
ഇന്തോനേഷ്യ ആസ്ഥാനമായുള്ള ലാഭേച്ഛയില്ലാതെ പ്രവർത്തിക്കുന്ന കോപ്പർനിക് , പീപ്പിൾ സേവിംഗ് അനിമൽസ് എന്നിവ ഉദാഹരണം.
2016 ൽ, ഫ്രീകോഡ്ക്യാമ്പ് അവരുടെ "നല്ലതിനായുള്ള ഓപ്പൺ സോഴ്‌സ്" സംരംഭം പ്രഖ്യാപിച്ചു, ഇത് അവരുടെ ലാഭേച്ഛയില്ലാതെ പ്രവർത്തിക്കുന്ന ലാഭേച്ഛയില്ലാതെ പ്രവർത്തിക്കുന്ന സ്ഥാപനങ്ങൾക്കും ഓർഗനൈസേഷനുകൾക്കും വേണ്ടി തുറന്ന ഉറവിടങ്ങളായി(opensources) ജോലി ചെയ്യുന്നു സമാരംഭിച്ച് പത്ത് മാസത്തിനുള്ളിൽ, ഈ സംരംഭം ഏഴ് ഓപ്പൺ സോഴ്‌സ് ഉപകരണങ്ങൾ സൃഷ്ടിച്ചു.
കുറഞ്ഞ ചെലവിൽ ബൾക്ക് ഇമെയിൽ സന്ദേശങ്ങൾ അയയ്ക്കാൻ ഓർഗനൈസേഷനുകളെ സഹായിക്കുന്ന പ്രോജക്റ്റുകളിൽ ഒന്നാണ് മെയിൽ ഫോർ ഗുഡ്, ഇത് മെയിൽചിമ്പ് പോലുള്ള സേവനങ്ങൾക്ക് പകരം വിലകുറഞ്ഞ ബദലായി പ്രവർത്തിക്കുന്നു.
160 രാജ്യങ്ങളിൽ നിന്നുള്ള വിദ്യാർത്ഥികൾ ആണ് ഇതിനുള്ളത്.
ഫ്രീകോഡ്ക്യാമ്പിന്റെ പ്ലാറ്റ്ഫോം പ്രതിമാസം 350,000 സന്ദർശകർ ഉപയോഗിക്കുന്നു, .
അലക്സാ പറയുന്നതനുസരിച്ച്, ഫ്രീകോഡ്ക്യാമ്പിന് ആഗോളതലത്തിൽ 1,632-ാം സ്ഥാനത്തും പ്രതിമാസ ട്രാഫിക്കിന്റെ കാര്യത്തിൽ അമേരിക്കയിൽ 1,746-ാം സ്ഥാനത്തുമാണ്.
വിദ്യാർത്ഥികൾക്ക് വ്യക്തിപരമായി സംവദിക്കാൻ കഴിയുന്ന അന്താരാഷ്ട്ര, കമ്മ്യൂണിറ്റി നടത്തുന്ന ഗ്രൂപ്പുകളാണ് ഫ്രീ കോഡ്ക്യാമ്പിൽ ഉള്ളത്.